b"\n_START_ARTICLE_\nSabino Bilbao L\xc3\xadbano\n_START_SECTION_\nBiografia\n_START_PARAGRAPH_\nVa n\xc3\xa9ixer l'11 de desembre de 1897 a la ciutat de Leioa, poblaci\xc3\xb3 situada a Biscaia i que actualment forma part de l'\xc3\xa0rea metropolitana de Bilbao._NEWLINE_Va morir a la ciutat de Getxo el 20 de gener de 1983.\n_START_SECTION_\nTreject\xc3\xb2ria per clubs\n_START_PARAGRAPH_\nFormat a l'equip base de l'Athletic Club de Bilbao, pass\xc3\xa0 a formar part del primer equip l'any 1918 i hi va romandre sis temporades com a migcampista. Al llarg d'aquests anys aconsegu\xc3\xad arribar a tres finals de la Copa d'Espanya, de les quals aconsegu\xc3\xad guanyar les dels anys 1921 i 1923.\n_START_SECTION_\nTraject\xc3\xb2ria amb la selecci\xc3\xb3\n_START_PARAGRAPH_\nForm\xc3\xa0 part de l'equip que particip\xc3\xa0 amb la selecci\xc3\xb3 de futbol d'Espanya en els Jocs Ol\xc3\xadmpics d'estiu de 1920 realitzats a Anvers (B\xc3\xa8lgica). En aquesta competici\xc3\xb3 hi jug\xc3\xa0 dos partits i aconsegu\xc3\xad guanyar la medalla de plata. En finalitzar el campionat ol\xc3\xadmpic no torn\xc3\xa0 a ser convocat per la selecci\xc3\xb3."